Broj:

Tuzla, 02.03.2021. godine

Na osnovu Odluke Vlade Federacije Bosne i Hercegovine da 31.5.2020. godine prestaje stanje nesreće uzrokovane pojavom koronavirusa (COVID-19) na području Federacije BiH od 29.05.2020. godine, člana 6. Pravilnika o organiziranju i načinu rada Kriznog štaba Federalnog ministarstva zdravstva („Službene novine Federacije BiH“, broj: 10/12), tačke V Odluke 13/1-33-002027-5/20 od 23.02.2021. godine Ministarstva zdravstva Tuzlanskog kantona, Krizni štab Ministarstva zdravstva Tuzlanskog kantona donosi

**NAREDBU**

1. Ograničava se rad svih ugostiteljskih objekata najduže do 20.00 sati. Naredba se odnosi na sve ugostiteljske objekte bez izuzetaka (bez obzira da li se radi o zasebnom objektu ili objektu u sklopu nekog drugog javnog objekta).
2. Naređuje se svim gradskim/općinskim Kriznim štabovima, kao i gradskim i općinskim inspekcijama da izvrše kadrovsko jačanje inspekcijskih službi, te da maksimalno pojačaju inspekcijski nadzor kada je u pitanju realizacija tačke 1. ove Naredbe, kao i primjena važećih preporuka i naredbi kada je u pitanju način organizacije i rada ugostiteljskih objekata.
3. Traži se od nadležnih kantonalnih i gradskih/općinskih inspekcija, kao i od Uprave policije TK da pojačaju nadzor nad provođenjem važećih naredbi i preporuka.
4. Ova Naredba se primjenjuje od 03.03.2021. godine, a važi do 18.03.2021. godine.

Dostaviti:

1x Gradovi/Općine na području TK **PREDSJEDNIK KŠMZTK**

1x KUIP TK **M I N I S T A R**

1x MUP TK **Dr.med. Bož Jurić**

1x Uprava policije TK

1x Svim ministarstvima TK

1x Mediji

**Obrazloženje**

Imajući u vidu da u zadnjih 15 dana dolazi do stalnog rasta broja zaraženih na području kantona, trenutno pogoršanu epidemiološku situaciju na području BiH, kao i u državama regiona, naročito povećan broj oboljelih u susjednim kantonima, povećan procenat teško oboljelih u odnosu na ukupan broj zaraženih, povećano obolijevanje osoba mlađe životne dobi, kao i pojavu i širenje novih sojeva SARS-CoV-2 virusa, Krizni štab Ministarstva zdravstva Tuzlanskog kantona smatra da je neophodno uvesti restriktivnu mjeru koja je navedena u naredbi, sa ciljem sprečavanja daljeg povećanja broja zaraženih i oboljelih na području kantona.